**ELŐTERJESZTÉS**

**Szombathely Megyei Jogú Város Közgyűlés**

**Gazdasági és Jogi Bizottsága 2021. szeptember 27-i ülésére**

**Javaslat „A gyermekeink védelmében informatikai rendszerhez kapcsolódó eszközbeszerzés támogatása 2021” című pályázat benyújtásával kapcsolatos döntés meghozatalára**

A Pálos Károly Szociális Szolgáltató Központ és Gyermekjóléti Szolgálat Szombathely Megyei Jogú Város Önkormányzatának hozzájárulását kérte ahhoz, hogy az intézmény részt vehessen a Nemzeti Szociálpolitikai Intézet által kiírt „ A gyermekeink védelmében informatikai rendszerhez kapcsolódó eszközbeszerzés támogatása 2021” című pályázaton.

A pályázat keretén belül lehetőség nyílik számítógépek, laptopok, valamint Windows 10 operációs rendszerek beszerzésére, melyek alkalmassá teszik a család- és gyermekvédelmi szolgálatot a gyermekeink védelmében elnevezésű informatikai rendszer használatára.

A pályázat önerőt nem igényel, de szükséges a fenntartó arra vonatkozó nyilatkozata, hogy hozzájárul a pályázat benyújtásához, annak végrehajtásához és a támogatási időszak során megvalósuló infrastrukturális fejlesztések támogatott általi aktiválásához.

A pályázat benyújtási határideje: 2021.október 1. napja.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2021. szeptember „ ”**

**/: Dr. László Győző :/**

**HATÁROZATI JAVASLAT**

**………/2021. (IX.27.) GJB sz. határozat**

A Gazdasági és Jogi Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (IX.31.) önkormányzati rendelet 51.§ (3) bekezdés 25. pontjában foglaltak szerint „A gyermekeink védelmében informatikai rendszerhez kapcsolódó eszközbeszerzés támogatása 2021” címűelőterjesztést megtárgyalta, és hozzájárul a pályázat Pálos Károly Szociális Szolgáltató Központ és Gyermekjóléti Szolgálat általi benyújtásához, annak végrehajtásához és a támogatási időszak során megvalósuló infrastrukturális fejlesztések támogatott általi aktiválásához.

**Felelős:**  Bokányi Adrienn, a Bizottság elnöke,

Dr. Nemény András polgármester

Dr. László Győző, alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat vezetője)

**Határidő:** azonnal